internet vaartha 127 Views
హైదరాబాద్‌ : తమిళ సూపర్‌స్టార్‌ రజనీకాంత్‌ నటించిన కబాలి సినిమా బ్రాండ్‌ ఇమేజ్‌గా ఎయిర్‌ఏసియా నిలిచింది. దేశీయ నెట్‌వర్క్‌లో కబాలిచిత్ర రజనీకాంత్‌ స్టిల్స్‌ ఉన్న విమానం బెంగళూరు, న్యూఢిల్లీ, గోవా, పుణె, ఛండీగఢ్‌, జైపూర్‌, గౌహతి, ఇంపాల్‌, విశాఖపట్టణం, కోచి రూట్లలో ప్రయాణిస్తుందని ఎయిర్‌ ఏసియా ప్రకటించింది. కబాలికి అధికారిక ఎయిర్‌లైన్‌పార్టనర్‌గా ఎయిర్‌ఏసియా వ్యవహరిస్తోంది. చెన్నైనుంచి బెంగళూరు కు ప్రత్యేక కబాలి విమానం కూడా ప్రవేశపెడుతున్నట్లు ప్రకటించింది. జూలై ఒకటవ తేదీ ఈ సినిమా విడుదలకావాల్సి ఉండగా 15వ తేదీకి వాయిదా వేసారు. ఈ నెల 22వ తేదీకి వాయిదాపడే అవకాశం ఉందని కూడా చెపుతున్నారు. ప్రస్తుతం ఎయిర్‌ఏసియా కబాలి విమానం శంషాబాద్‌ జిఎంఆర్‌ అంతర్జాతీయ విమానాశ్రయానికి కూడా వచ్చింది.